stanford-oval/wikipedia huggingface dataset:
אונורה דה בלזק
יצירתו של בלזק > מחשבות על תוכנית כבירה

התוכנית רחבת ההיקף של "הקומדיה האנושית" התגבשה בראשו של בלזק במשך תקופה ארוכה. בתחילת שנות ה-30 הוא החל לקבץ את כתביו השונים תחת כותרות שונות: הרומנים "גובסק" (Gobseck) ו"סראזין" (Sarrasine) שפרסם באותה תקופה נועדו להיות חלק מהסדרה "סצנות מהחיים הפרטיים", שכללה בהמשך, בין היתר, את הרומנים "אבא גוריו" ו"חוזה נישואים" (Le Contrat de mariage), ואת הסיפור "קולונל שאבר" (Le Colonel Chabert). הרומן "אז'ני גרנדה" נועד להיות החיבור הראשון בסדרה "סצנות מהחיים בפרובינציה", שכלל מאוחר יותר גם את הרומן "אשליות אבודות". בסך הכול תכנן בלזק שש סדרות של סצנות, כולל "סצנות מהחיים הפריזאיים" (Scènes de la vie parisienne), "סצנות מהחיים הפוליטיים" (Scènes de la vie politique), "סצנות מהחיים הצבאיים" (Scènes de la vie militaire) ו"סצנות מחיי בכפר" (Scènes de la vie de campagne).
סדרות אלה נועדו להרכיב את החטיבה הראשונה של "הקומדיה האנושית", שלה קרא בלזק "מחקרים בחיי החברה". החטיבה השנייה נקראה "מחקרים פילוסופיים" (Études philosophiques), ונועדה לכלול כתבים שאינם נוגעים ישירות בחיי החברה, כמו "עור היחמור" ו"סרפיטה"; החטיבה השלישית, המצומצמת יותר, נקראה "מחקרים אנליטיים" (Études analytiques), וכללה בסופו של דבר שני כתבים בלבד, "פיזיולוגיה של חיי נישואים" (Physiologie du mariage) ו"הייסורים הקטנים של החיים במשותף" (Petites Misères de la vie conjugale).
הרעיון לעשות שימוש בדמויות חוזרות, שישובו ויופיעו בקטעים שונים של הקומדיה האנושית, עלה בראשו של בלזק במהלך העבודה על כתב היד של "אבא גוריו". דמותו של אז'ן דה ראסטיניאק, גיבור הסיפור, כבר הופיעה קודם לכן ברומן "עור היחמור", אך שם הוצג ראסטיניאק כאיש זקן. בלזק החליט להשתמש באותה דמות, ושינה בגרסאות מאוחרות יותר של "עור היחמור" את דמותו של ראסטיניאק לצעיר פריזאי המיודד עם הדמות הראשית, ומייעץ לה כיצד להתקדם בחברה. חידוש זה של בלזק העניק לדמויות נפח וממשות שחרגו מעבר למה שהיה יכול להשיג ברומן אחד בלבד. כשדמות מוכרת מופיעה באחד הרומנים המאוחרים של בלזק, כמו הברון דה נוסינגן ב"זוהר ושקיעה של יצאניות צמרת", הקוראים כבר יודעים במי מדובר, ובמקום להשקיע מאמץ בתיאור הדמות מחדש התפנה בלזק להעמיק ולחזק את קווי האופי וההתנהגות שהתווה ברומנים הקודמים.
"הקומדיה האנושית", שמה של היצירה הכוללת, נחשב כהרמז ליצירתו של דנטה, "הקומדיה האלוהית", ומוזכר לראשונה במכתב ששלח בלזק למו"ל שלו ב-1839. הקומדיה האנושית הופיעה לראשונה במהדורה אחת בשנת 1842. בהקדמה למהדורה זו כתב בלזק:
"הרעיון של 'הקומדיה האנושית' היה עבורי בתחילה כמו חלום, אחד מאותם פרויקטים בלתי אפשריים שאנו מלטפים ונותנים להם לחמוק; כימרה המעניקה לנו מבט חטוף בפני האישה שלה, ומיד פורשת את כנפיה ושבה למחוזות הפנטזיה. אבל כימרה הזו, כמו רבות אחרות, נהפכה למציאות; ויש לה את הדרישות והפקודות שלה, להן חובה להישמע... היקף היריעה של התוכנית, הכוללת גם היסטוריה וגם ביקורת חברתית, ניתוח של הרוע הטמון בה, דיון על עקרונותיה, מסמיכה אותי, כך נדמה לי, להעניק ליצירה את הכותרת שתחתיה היא מופיעה כעת – הקומדיה האנושית. האם מדובר בכותרת שאפתנית מדי? האם היא לא מדויקת יתר על המידה? על זאת, כאשר היצירה תושלם לבסוף, הציבור חייב להכריע"
השפעתו של בלזק > בלזק בתרבות הפופולרית

עיבודים רבים לקולנוע ולטלוויזיה נעשו על פי הרומנים של בלזק, בהם "השואנים" (1947), "אבא גוריו" בסדרת טלוויזיה של ה-BBC משנת 1968, "הדודנית בט" במיני סדרה טלוויזיונית של ה-BBC משנת 1974 בכיכובן של מרגרט טייזאק והלן מירן, וכן סרט קולנוע משנת 1998 בכיכובה של ג'סיקה לאנג.
גיבור הסרט "400 המלקות" של פרנסואה טריפו רוחש הערצה כמעט דתית לבלזק. בסרט "הסנדק" של פרנסיס פורד קופולה, המשפט המפורסם "אציע לו הצעה שאי-אפשר לסרב לה" לקוח מתוך "אבא גוריו". בסרט "הרומן שלי עם אנני", וודי אלן מתייחס לפוריות כתיבתו הנודעת של בלזק, כאשר הגיבור מעיר לאחר שנפרד מחברתו: "כדברי בלזק, הנה סיימתי עוד רומן".
בלזק הוא דמות בסדרת הספרים "קורותיו של אלווין מייקר" של סופר המדע הבדיוני אורסון סקוט קארד, בהם הוא מוצג כאדם גס אך שנון מאוד ומלא תבונה. הסופר הסיני דאי סיג'י פרסם בשנת 2000 את "בלזק והתופרת הסינית הקטנה" שתורגם לשפות רבות. זהו סיפורם של שני נערים הנשלחים לכפר נידח ל"חינוך מחדש" בתקופת מהפכת התרבות בסין. הם קוראים בהיחבא רומנים של סופרים מערביים ובהם בלזק, ומקריאים את הסיפורים לתופרת הקטנה שהם מנסים לשנות את חייה. ב-2002 עובד הספר לסרט קולנוע בבימויו של הסופר.
להקת הרוק היפנית בלזק קרויה על שמו.
צאצאיו

משלושת ילדיו הידועים שהם: מארי קרוליין דו-פרנסי (סאבארד) (1834-1930), ליונל-ריצ'רד גואדיבוני ויסקונטי (1836–1875) ו-ויקטור-אונורה דה בלזאק (1846-1846) לא נולדו צאצאים, אף על פי ששני ילדיו הגדולים כן נישאו.
ספרים שלא תורגמו לעברית

סרפיטה, 1834, פריז. סיפור על יכולתה של סרפיטה להופיע בדמות נשית ובדמות גברית בשם "סרפיטוס". לפי מירצ'ה אליאדה, זהו אחד הרומנים החשובים ביותר והבלתי ידועים של בלזק, העוסק באנדרוגינוס. הרומן עובד למחזה שהועלה ב-2010 בתיאטרון Théâtre de l'Île Saint-Louis בפריז, בבריסל, ביוון, בקונגו-ברזוויל ובמכון הצרפתי בחיפה. ב-2012 הועלתה ההצגה בבית בלזק בפריז. ב-2014 באיסטנבול, ובאורוויל שבהודו, בבימויו של הבמאי הישראלי אוריאל זוהר ובעיבוד משותף עם ברברה היימן.
לקריאה נוספת

אנרי טרויה, בלזק, תרגום: חגית בת עדה, הוצאת דביר, 1997. (הספר בקטלוג ULI)
גרהם רוב, אונורה דה בלזק, הוצאת דביר, 2002. (הספר בקטלוג ULI)
שטפן צווייג, בלזאק: ביוגרפיה, כרמל, 2016. (הספר בקטלוג ULI)
Frederick Lawton, Balzac, G. Richards, 1910 (הספר בקטלוג ULI)
Theophile Gautier, Honoré de Balzac, Ligaran Press, 2015 (הספר בקטלוג ULI)
ג'וש ברולין

| --- | --- |

ג'וש ברולין (2014)
 לידה:  12 בפברואר 1968 (בן 57) לוס אנג'לס שבארצות הברית
 שם לידה:  Josh James Brolin 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1985 
 מקום לימודים:  Templeton High School  תיכון סנטה ברברה 
 בן או בת זוג:  דיאן ליין (15 באוגוסט 2004–27 בנובמבר 2013)  אליס אדייר (1988–1994) 
 צאצאים:  עדן ברולין, טרבור ברולין 
 מספר צאצאים:  2 
 פרסים והוקרה:  פרס הקולנוע של MTV לנבל הטוב ביותר (2019) 
 פרופיל ב-IMDb
 
ג'וש ג'יימס ברולין (באנגלית: Josh James Brolin; נולד ב-12 בפברואר 1968) הוא שחקן קולנוע אמריקאי, שהיה מועמד לפרס אוסקר לשחקן המשנה הטוב ביותר לשנת 2009 עבור תפקידו בסרט "מילק".
ביוגרפיה

ברולין נולד בלוס אנג'לס לג'יין קאמרון אגי ושחקן הקולנוע זוכה שני פרסי גלובוס הזהב ג'יימס ברולין.
הוריו של ברולין התגרשו כשהוא היה בן 16. אחר הגירושין התחתן אביו עם השחקנית ברברה סטרייסנד. ברולין האשים את הקולנוע בפרידת הוריו ולכן התעקש שלא להיכנס לעולם המשחק. ואולם, הופעה קצרה בהפקת בית הספר שלו למחזה "חשמלית ושמה תשוקה" החזירה לו את הרצון לשחק.
קריירת משחק

את קריירת המשחק שלו החל ברולין בסדרות טלוויזיה מקומיות. ב-1985 שיחק בסרטו הראשון, "הגוניס". שנה לאחר מכן הופיע בסרט ההרפתקאות "ההחלקה לניצחון" (אנ').
ברולין בילה מספר שנים על במות תיאטרון ברוצ'סטר. אחד מהתפקידים הבולטים ביותר שגילם הוא ביל "הפראי" היקוק בסדרה "הרוכבים הצעירים" (אנ').
קריירת המשחק של ברולין מתבססת בעיקר על דמויות משנה ודמויות רעות. ב-1996 שיחק ברולין בקומדיה הרומנטית "מיטה של שושנים" (אנ') לצידו של כריסטיאן סלייטר. שנה לאחר מכן השתתף בסרט האימה של גיירמו דל טורו "מימיק" (אנ') ובסרט האימה "משמרת לילה" (אנ') שכתב סטיבן סודרברג.
ברולין חזר לפעילות ב-1999, לאחר שנתיים, כאשר השתתף בסרט "כנופיה חוקית", ולצידה של השחקנית ריס וית'רספון בסרט "התוכנית" (אנ').
בשנת 2000 שיחק ברולין במותחן של פול ורהובן "בלתי נראה". ב-2004 שיחק בסרטו של וודי אלן, "מלינדה ומלינדה". ב-2005 שיחק בסרט "סודות בים הכחול" לצד השחקנים ג'סיקה אלבה ופול ווקר. ב-2006 שיחק במותחן "הנערה המתה" לצד השחקניות טוני קולט ובריטני מרפי.
שנת 2007 הייתה שנת הפריצה של ברולין, עם ההופעה בסרטים "פלאנט טרור" של רוברט רודריגז, "בעמק האלה" לצד השחקן טומי לי ג'ונס, סרטם עטור הפרסים של האחים כהן "ארץ קשוחה" וסרטו של רידלי סקוט "אמריקן גנגסטר".
בשנת 2008 גילם ברולין את הנשיא ה-43 של ארצות הברית ג'ורג' ווקר בוש בסרטו של אוליבר סטון "W.‎". בשנת 2009 קיבל ברולין מועמדות לפרס אוסקר לשחקן המשנה הטוב ביותר על תפקידו בסרט "מילק", אולם הפסיד את הפרס להית' לדגר. ושיחק בסרט "נשים מסובכות". בשנת 2010 הופיע בסרטו של וודי אלן "כשתפגשי זר גבוה ומסתורי", בסרט "אומץ אמיתי" של האחים כהן, בסרט גיבורי-העל "ג'ונה הקס" לצד ג'ון מלקוביץ' ומייגן פוקס, ובסרטו של אוליבר סטון "וול סטריט 2: הכסף מדבר", המשך לסרטו של סטון משנת 1987 "וול סטריט".
בשנת 2012 גילם ברולין את הסוכן K בצעירותו בסרט "גברים בשחור 3". כמו כן, הוא כיכב בסרט הרימייק של ספייק לי, "שבעה צעדים". בשנת 2013 שיחק בסרט "יחידת גנגסטרים" לצד שון פן, ושיחק בסרט הדרמה של ג'ייסון רייטמן "יום הפועלים".
בשנת 2014, גילם ברולין את דמותו של תאנוס - הטיטאן המטורף - בסרט "שומרי הגלקסיה". הוא שב לגלם תפקיד זה בסרטים "הנוקמים: עידן אולטרון" (2015), "הנוקמים: מלחמת האינסוף" (2018) ו"הנוקמים: סוף המשחק" (2019). באותה שנה השתתף גם בסרטים "סיקאריו", "מידות רעות" ו"אוורסט". ב-2016 הופיע בתפקיד הראשי בסרטם של האחים כהן "יחי הקיסר!". ב-2017 הופיע בתפקיד הראשי בסרט "רק האמיצים". ב-2018 גילם את קייבל ב"דדפול 2". באותה שנה שיחק בתפקיד ראשי בסרט ההמשך "סיקאריו: הנקמה" ובסרט הקומדיה "מורשתו של צייד איילים לבני-זנב".
בשנת 2021 שיחק בסרטו של שון פן "חיים במנוסה" וגם בסרט "חולית".
בשנת 2022 החל לככב בתפקיד הראשי בסדרת המסתורין "המרעה המערבי" מבית פריים וידאו בדמותו של החוואי רויאל אבוט.
במרץ 2024, עלה לקרנים סרט המשך "חולית: חלק שני", בו ברולין ממשיך בתפקידו. באותו החודש הנחה פרק בתוכנית סאטרדיי נייט לייב בפעם השלישית, מאז 2008.
אקטיביזם

באוקטובר 2023, ברולין, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

ברולין היה נשוי לשחקנית דיאן ליין מאז 2004, עד לגירושיהם ב-2013. לברולין שני ילדים (נולדו ב-1988 ו-1994) מנישואיו הקודמים לאליס אדר.
החל ממרץ 2013, החל לצאת עם העוזרת שלו והדוגמנית קטרין בויד. הם התארסו במרץ 2015 והתחתנו בספטמבר 2016. בנובמבר 2018 נולדה ביתם המשותפת ובדצמבר 2020 נולדה בת נוספת.
חיים אישיים > מעצרים

ב-2004 קראה אשתו ליין למשטרה לאחר מריבה עם ברולין. והוא נעצר בגין אלימות במשפחה. מקורביהם של הזוג הצהירו שמדובר בסך הכול באי הבנה.
ב-2008 נעצר ברולין פעם נוספת, הפעם עם השחקן ג'פרי רייט ועוד 7 אנשי צוות מהסרט "W.‎", בעקבות תגרה בבר מקומי במדינת לואיזיאנה.
בערב השנה החדשה ב-2013, נעצר בסנטה מוניקה על השתכרות בציבור.
הערות שוליים

↑  תמר גלבץ, חסמבה משופרת בחוף המערבי, כל העיר, 22 בנובמבר 1985
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  Josh Brolin and Wife Kathryn Welcome Their Second Child: 'Our Little Christmas Evening Angel', Peoplemag (באנגלית)
| --- | --- |
בקרת זהויות :  NLI: 987007428870105171  PLWABN: 9810658620305606  BIBSYS: 8048461  BNE: XX1133717  BnF: cb140131556 (data)  CiNii: DA19730723  GND: 14124741X  ISNI: 0000 0001 0921 7300  LCCN: n85151565  LNB: 000242980  MusicBrainz: cac7986f-3e69-41b7-b4c6-915a991ffe81  NKC: xx0042774  NLK: KAC2020K7672  NTA: 318878216  SNAC: w66q4xgw  SUDOC: 073649309  VIAF: 85570389   WorldCat (עם VIAF): 85570389
מיכאל היילפרין

| --- | --- |
אין תמונה חופשית
 לידה:  1823 פיוטרקוב טריבונלסקי, רפובליקת פולין 
 פטירה:  1888 (בגיל 65 בערך) ניו ג'רזי, ארצות הברית 
 מדינה:  הונגריה, ארצות הברית 
 צאצאים:  לואיס היילפרין, אנג'לו היילפרין 
 
מיכאל היילפרין (בהונגרית: Heilprin Mihály; פיוטרקוב טריבונלסקי, (פולין) 1823 – סאמיט (ניו ג'רזי), 10 במאי 1888) היה סופר ופובליציסט, חבר פעיל במהפיכה בשנת 1848 בהונגריה.
ביוגרפיה > הגירה ראשונה

מיכאל הלפריין הוא צאצא של משפחת תלמידי חכמים מפורסמים. הוא לא למד לימודים רגילים מעולם, אך רכש יידע במגוון מדעים לרבות ידיעת 18 שפות. ב-1842 או ב-1843 עזב את אדמת רוסיה היהודית-פולנית, הגיע להונגריה וזכה באזרחות. הוא למד במהירה את השפה ההונגרית בצורה מושלמת, בגיל עשרים וארבע כבר הופיע בפני הקהל ההונגרי באמצעות ניסויים פואטיים של כתיבת שירה (שירי המעגל היהודי. מישקולץ, 1846) במהלך מלחמת העצמאות ההונגרית של 1848–1849 הוא קיבל את תפקיד מזכיר ליד ראש הממשלה ברטלן סמרה. הוא היה היהודי הראשון שמילא תפקיד ציבורי בהונגריה מחוץ לקהילה יהודית. לטובת המהפכה הוא נשא נאומים נלהבים באספות עם וכתב כמה שירים פוליטיים. הוא ברח לחו"ל בשנת 1849 אחרי כישלון המהפיכה. תחילה לקרקוב ואחרי זה להמבורג, בריסל ופריז, הוא חזר להונגריה בשנת 1850 והפך לסוחר ספרים במישקולץ במשך כמה שנים, ואחר כך ניהל את בית הספר היהודי בשאטוראליאויהיי, שם נולד בנו הראשון בשנת 1853. בשנת 1852 פרסם את "ספריית הספרות היפה" במישקולץ. שירו פורסם בכתב העת Pest Fashion Journal (1847). בשם "מה עושים בישראל".
ביוגרפיה > הגירה שנייה

הוא היגר לאמריקה בשנת 1856, הפך למורה בניו יורק, ומאוחר יותר הפך לעמית פנימי של כמה עיתונים יוקרתיים, כולל ה-Evening Post. הוא היה עורך שותף של ה-Appleton New-American Encyclopedia וערך את הקיקלופדיה האמריקאית היוקרתית (New American Cyclopedia). הוא הצליח להסדיר בהצלחה רבה את יישובם של פליטים יהודים שגורשו מרוסיה. מאמר שלו הופיע בשבועון "עיתון יום ראשון" (Vasárnapi Ujság 1854–1921)) בשנת 1868 בשם "האגודה ההונגרית של ניו יורק".
עבודותיו

שיר מעגל יהודי. מישקולץ, 1846.
The historical Poetry of the ancient Hebrews. New-York, 1879. (בין עבודותיו היותר חדשות, שעוררה בולטות, מוזכרת בכתב העת "המשמר הלאומי האמריקני")
לקריאה נוספת

יוז'ף בוקור (עורך). היילפרין, הלקסיקון הגדול של פאלאס . Arcanum: FolioNET (1893–1897, 1998). ISBN 963 85923 2 X. גישה: 16 בספטמבר 2009
Pintér Jenő (1930–1941). A magyar irodalom története: tudományos rendszerezés (6. kötet ed.). Budapest.
יוז'ף סיניאי: חייהם ויצירותיהם של סופרים הונגרים. 1896
לקסיקון יהודי הונגרי. 1929. מיכאל היילפרין
שון אסטין

| --- | --- |
אסטין, 2014
אסטין, 2014
 לידה:  25 בפברואר 1971 (בן 54) סנטה מוניקה, קליפורניה, ארצות הברית ארצות הברית 
 שם לידה:  Sean Patrick Duke 
 מדינה:  ארצות הברית
 תקופת הפעילות:  מ-1980 
 מקום לימודים:  אוניברסיטת קליפורניה בלוס אנג'לס  מכללת עמק לוס אנג'לס  בית ספר קרוסרודס  בית הספר למשחק סטלה אדלר 
 מספר צאצאים:  3 
 פרסים והוקרה:  פרס סאטורן לשחקן המשנה הטוב ביותר (2003) 
 http://www.seanastin.com
 פרופיל ב-IMDb
 
שון פטריק אסטין (באנגלית: Sean Patrick Astin; נולד ב-25 בפברואר 1971) הוא שחקן, במאי ומפיק קולנוע אמריקאי ממוצא יהודי.
ביוגרפיה

נולד בשם שון פטריק דיוק (Sean Patrick Duke) בסנטה מוניקה, קליפורניה שבארצות הברית לאב יהודי ולאם נוצרייה. הוא בנה של פטי דיוק, שחקנית הקולנוע זוכת פרס אוסקר. ב-1994 גילה אסטין שאביו הביולוגי הוא מייקל טל, מוזיקאי ומלחין.
מיד לאחר שנפרדה מבעלה הראשון התחתנה דיוק עם השחקן זוכה פרס האוסקר ג'ון אסטין (אנ'). אחיו למחצה הוא השחקן מקנזי אסטין.
אסטין סיים בהצלחה את לימודיו באוניברסיטת קליפורניה בלוס אנג'לס עם תואר בהיסטוריה ובשפה האנגלית והשתתף בסטודיו למשחק על שם סטלה אדלר בלוס אנג'לס.
נשוי לכריסטין הארל מ-1992, לזוג שלוש בנות.
קריירה

בגיל 13 שיחק אסטין בסרטו הראשון, סרטם של ריצ'רד דונר וסטיבן ספילברג "הגוניס" לצד ג'וש ברולין וג'ו פנטוליאנו.
ב-1989 קיבל אסטין תפקיד קטן בסרט "מלחמת רוז ברוז" וב-1990 שיחק בסרט המלחמה Memphis" Belle".
ב- 1991 שיחק אסטין בסרט "חיילי צעצוע" לצד ויל ויטון ולואיס גוסט ג.ר. ב-1992, הוא שיחק לצד רובין טאני בסרט "קשר בכל מחיר".
ב-1993 גילם אסטין את דמותו של שחקן הפוטבול, "רודי רוטיגר" בסרט "רודי".
ב-1994 ביים אסטין יחד עם אשתו כריסטין סרט קצר בשם "Kangaroo Court", יחד היה מועמד הזוג לפרס אוסקר בקטגוריית הסרט הקצר הטוב ביותר.
ב- 1998 השתתף אסטין לצד האלי ברי ואמירי ברקה בסרטו של וורן בייטי "Bulworth".
בשנת 2001 גילם אסטין את הדמות הספרותית סמוויז גמג'י בסרט שובר הקופות ועטור הפרסים של פיטר ג'קסון המבוסס על הנובל שר הטבעות, שר הטבעות: אחוות הטבעת לצידם של אלייז'ה ווד, ויגו מורטנסן ואיאן מקלן.
לתפקידו של גנדלף נבחן גם אביו החורג של אסטין, ג'ון.
ב-2002 השתתף אסטין בסרט ההמשך של הטרילוגיה, שר הטבעות: שני הצריחים באותו תפקיד.
ב-2003 שיחק אסטין בסרט האחרון בסדרה, שר הטבעות: שיבת המלך, אסטין קיבל ביחד עם אלייז'ה ווד את פרס הMTV בקטגוריית הצוות הטוב ביותר.
ב-2004 שיחק אסטין לצד אדם סנדלר ודרו ברימור בקומדיה 50 דייטים ראשונים.
ב-2006 שיחק אסטין בסרט קומדיה/דרמה ופנטזיה, קליק לצד אדם סנדלר וקייט בקינסייל.
בנובמבר 2024, אסטין הופיע לראשונה בברודוויי בתור סנטה קלאוס בהפקת המחזמר "Elf The Musical" לצדו של גריי הנסון, שיגלם את הדמות באדי האלף. המחזמר התחיל הופעות מקדימות ב-9 בנובמבר 2024 בתיאטרון מרקיז בניו יורק, וההופעה הרשמית התקיימה ב-17 בנובמבר. ההצגה תימשך עד ל-4 בינואר 2025.
אסטין השתתף גם במספר סדרות טלוויזיה: אנג'ל,"Meerkat Manor", קוראים לי ארל, 24,מונק, חוק וסדר, "Into The West" ודברים מוזרים.
פילמוגרפיה

הגוניס (1985)
מסע אל הנהר הלבן (1987)
מלחמת רוז ברוז (1989)
ממפיס בל (1990)
חיילי צעצוע (1991)
קשר בכל מחיר (1992)
רודי (1993)
מעבר בטוח (1994)
האריסון ברגרון (1995)
אומץ תחת אש (1996)
בולוורת' (1998)
סייטה מלכת הטופי (1998)
הרתעה (1999)
השמיים נופלים (2000)
המפיק האחרון (2001)
שר הטבעות: אחוות הטבעת (2001)
שר הטבעות: שני הצריחים (2002)
שר הטבעות: שיבת המלך (2003)
אלביס מלך לנצח (2004)
50 דייטים ראשונים (2004)
גדול מהשמיים (2005)
שוד מתוזמן (2005)
בית ספר לריקודים סלוניים ולנימוסים של גב' הוצ'קיס (2005)
אסטריקס והוויקינגים (2006)
קליק (2006)
אהבה ודיון (2006)
העונה האחרונה (2007)
הגבול (2007)
What Love Is‏ (2007)
חזק לנצח (2008)
תישאר קול (2009)
לתפוס את הבוס (2011)
אהבה מדהימה (2012)
Boys of Abu Ghraib.‏ (2014)
קדחת הבקתה 3: מטופל אפס (2014)
ערב אמהות (2014)
שחמט (2015)
אמונה וניצחון (2015)
המהפך (2016)
Unleashed ‏(2016)
The Lears‏ (2017)
Bad Kids of Crestview Academy ‏(2017)
גלוריה בל (2019)
Adverse ‏(2020)
Charming the Hearts of Men‏ (2021)
Hero Mode ‏ (2021)
Go West ‏ (2023)
The Shift‏ (2023)
Vindicta‏ (2023)
Holiday Twist‏ (2023)
אהבה ומכות אחרות (2025)
The Man in the White Van‏ (TBA)
The Invisible Raptor ‏ (TBA)
Man & Witch ‏ (TBA)
פילמוגרפיה > טלוויזיה

ג'רמיה (2003)
אל המערב (2005)
24 (2006)
נקמתה של ניק (2019)
המפץ הגדול (2019)
דברים מוזרים (2018)
ברוקלין תשע-תשע (2019)
הערות שוליים

↑  תמר גלבץ, חסמבה משופרת בחוף המערבי, כל העיר, 22 בנובמבר 1985
↑  Greg Evans, Sean Astin To Make Broadway Debut As Santa In ‘Elf The Musical’ Revival, Deadline Hollywood, ‏3 October 2024
| 0 | 1 | 2 |
| --- | --- | --- |
| הקודם: 2002: וין דיזל ופול ווקר – "מהיר ועצבני" | פרס הסרטים של MTV – הצוות הטוב ביותר על המסך   2003: שון אסטין, אנדי סירקיס ואלייז'ה ווד – "שר הטבעות: שני הצריחים"  | הבא: 2004: אדם סנדלר ודרו ברימור – "50 דייטים ראשונים" |
| --- | --- |
בקרת זהויות :  NLI: 987007461205205171  PLWABN: 9810587912605606  BNE: XX1542459  BnF: cb14022833s (data)  GND: 129650722  ISNI: 0000 0001 0887 0578  LCCN: n85151564  NKC: js20030220004  NTA: 072479493  SUDOC: 186037066  VIAF: 34656483   WorldCat (עם VIAF): 34656483
ריבר פיניקס

| --- | --- |

פיניקס בשנת 1989
 לידה:  23 באוגוסט 1970 מדראס, ארצות הברית 
 פטירה:  31 באוקטובר 1993 (בגיל 23) וסט הוליווד, ארצות הברית 
 שם לידה:  River Jude Bottom 
 סוגה מועדפת:  רוק אלטרנטיבי 
 מדינה:  ארצות הברית 
 תקופת הפעילות:  1982–1993 (כ־11 שנים)
 מקום לימודים:  Young Actors Space 
 פרסים והוקרה:  פרס איגוד המבקרים האמריקני לשחקן הטוב ביותר (1991)  גביע וולפי לשחקן הטוב ביותר (1991)  פרס אינדפנדנט ספיריט לשחקן הראשי הטוב ביותר (1992) 
 פרופיל ב-IMDb
 
ריבר ג'וד פיניקס (באנגלית: River Jude Phoenix;‏ 23 באוגוסט 1970 – 31 באוקטובר 1993) היה שחקן קולנוע יהודי אמריקאי, שהיה מועמד לאוסקר. מת ממנת יתר בגיל 23. אחיהם של השחקנים חואקין פיניקס וסאמר פיניקס.
ביוגרפיה

נולד כריבר ג'וד בוטום במדראס, אורגון. הבן הבכור של ארלין דונץ וג'ון לי בוטום. היו לו ארבעה אחים צעירים יותר, ריין (נולד ב-1972), חואקין (נולד ב-1974), ליברטי (נולדה ב-1976) וסאמר (נולדה ב-1978), וכן אחות למחצה מצד אביה, ג'ודיאן (נולדה ב-1964). הוריו קראו לו על שם "נהר החיים" מהרומן של הרמן הסה "סידהארתא", והוא קיבל את שמו האמצעי מהשיר "Hey Jude" של הביטלס. בראיון ל"פיפל", תיאר פיניקס את הוריו כ"היפיים".
אמו, ארלין פיניקס, נולדה בניו יורק להורים יהודים שמשפחותיהם היגרו מרוסיה והונגריה. אביו, ג'ון לי בוטום, היה קתולי מפונטנה, קליפורניה, ממוצא אנגלי, גרמני וצרפתי.
משפחתו של פיניקס נדדה ברחבי ארצות הברית כשהיה ילד צעיר. הוא סיפר אחר כך שהם חיו ב"מצב נואש". כשהיה ילד הופיע יחד עם אחותו בהופעות רחוב, כדי לעזור בכלכלת המשפחה. פיניקס מעולם לא למד בבית ספר באופן מוסדר. בשנת 1973 הצטרפה משפחתו לכת דתית המכונה "ילדי אלוהים". ומשפחתו התיישבה בקראקס, ונצואלה, לשם שלחו אותם אנשי הכת לעבודה כמיסיונרים עבורה.
כבר בהיותו ילד דחפו הוריו אותו ואת אחיו להשתתף בסרטים ובסדרות. בגיל 12 החל להופיע בטלוויזיה, בסדרה "שבע כלות לשבעה אחים" בין השנים 1982–1983, בה הופיע גם אחיו השחקן, חואקין פיניקס, הצעיר ממנו בארבע שנים. את תפקידו הראשון בקולנוע עשה בסרט הטלוויזיה "Backwards: The Riddle of Dyslexia", שנתיים אחר כך. בנוסף כיכב בסרט הטלוויזיה "הישרדות" (1985).
הפריצה שלו הגיעה כשגילם את דמותו של כריס בדרמת הנעורים על פי סטיבן קינג, "אני והחבר'ה" (1986). באותה שנה שיחק פיניקס בסרטו של הבמאי פיטר וויר, "מפרץ מוסקיטו", המבוסס על ספרו של פול תרו.
בשנת 1988 השתתף בסרטו של סידני לומט "אהבה במלכוד". עליו היה מועמד לפרס אוסקר לשחקן המשנה הטוב ביותר. עוד באותה שנה, השתתף פיניקס בסרט הפעולה של הבמאי ריצ'רד בנג'מין, "שתולים באמריקה", לצידו של סידני פואטייה. באותה שנה כיכב בתפקיד הראשי בסרט הנעורים "לילה בחייו של ג'ימי רירדון" לצד מת'יו פרי.
בהמשך גילם את אינדיאנה ג'ונס הצעיר בחלק השלישי של זיכיון ההרפתקאות של סטיבן ספילברג "אינדיאנה ג'ונס ומסע הצלב האחרון" (1989). שנתיים לאחר מכן, לאחר שורה של סרטי נעורים, הופיע פיניקס בתפקיד מייק ב"איידהו שלי", בבימויו של גאס ואן סנט. שם גילם נער ליווי החי ברחוב וסובל מנרדמות (נרקולפסיה), אשר תר אחר אמו שנטשה אותו - תפקיד מורכב אותו גילם פיניקס בהשפעה רבה מהופעותיו הקולנועיות של ג'יימס דין.
בשנת 1992 השתתף במותחן הקומי "סניקרס" לצד רוברט רדפורד, על קבוצה המתמחה בפריצה למערכות מחשב מתוחכמות.
פיניקס השתתף באלבום הסולו השני של גיטריסט להקת רד הוט צ'ילי פפרז, ג'ון פרושיאנטה, הנקרא "Smile From the Streets You Hold", בשיר "Height Down". בנוסף הקים להקה בשם " Aleka's Attic", שכללה את אחותו ריין.
ביוגרפיה > מותו

ב-31 באוקטובר 1993 מת פיניקס, בגיל 23, ממנת יתר של הרואין וקוקאין, שלקח מחוץ למועדון ה-"Viper Room" בהוליווד. בניתוח שלאחר המוות, התגלו גם תרופות נגד שיעול וקנאביס בדמו. גופתו נשרפה בגיינסוויל, פלורידה, בבית הלוויות מילאם.
פיניקס היה אמור לשחק את תפקידו של ג'ים קארול, נער המכור לסמים, בסרט הדרמה "יומן נעורים" (1995). בעקבות מותו בטרם עת נבחר להחליפו בתפקיד השחקן לאונרדו דיקפריו.
בשנת 2012 השלים הבמאי ג'ורג' סלויזר את "Dark Blood", סרטו האחרון של פיניקס. בו גילם צעיר המתאבל על אשתו ומחכה לאפוקליפסה באתר ניסוי גרעיני במדבר יוטה, כאשר בני זוג עשירים שמכוניתם התקלקלה במקום, מחולצים על ידו אך הוא מחזיקה אותם בשבי. פיניקס מת 11 יום לפני הסיום המתוכנן של הצילומים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1985 | תגליות בחלל (אנ') | וולפגנג מולר |  |
| 1986 | אני והחבר'ה | כריס צ'אמברס |  |
| 1986 | מפרץ מוסקיטו | צ'רלי פוקס |  |
| 1988 | ג'ימי רירדון (אנ') | ג'ימי רירדון |  |
| 1988 | שתולים באמריקה (אנ') | ג'ף גרנט |  |
| 1988 | אהבה במלכוד | דני פופ | מועמד פרס אוסקר לשחקן המשנה הטוב ביותר (1988) מועמד פרס גלובוס הזהב לשחקן המשנה הטוב ביותר בסרט (1988) |
| 1989 | אינדיאנה ג'ונס ומסע הצלב האחרון | אינדיאנה ג'ונס הצעיר |  |
| 1990 | אני מת עלייך (אנ') | דיבו |  |
| 1991 | המפסיד מנצח (אנ') | אדי בירדלייס |  |
| 1991 | איידהו שלי | מייקל "מיקי" ווטרס (אנ') | פרס אינדפנדנט ספיריט לשחקן הטוב ביותר (אנ') (1991) גביע וולפי לשחקן הטוב ביותר (אנ') בפסטיבל הסרטים של ונציה (1991) |
| 1992 | סניקרס | קארל |  |
| 1993 | דבר ושמו אהבה (אנ') | ג'יימס רייט |  |
| 1994 | Silent Tongue | טלבוט רו |  |
| 2012 | Dark Blood | בוי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1982–1983 | שבע כלות לשבעה אחים (אנ') | ג'אתרי מקפאדן | תפקיד ראשי; 22 פרקים |
| 1984 | Celebrity | ג'פי קרופורד | 2 פרקים |
| 1984 | ABC Afterschool Special | בריאן אלסוורת' | פרק: "Backwards: The Riddle of Dyslexia" |
| 1984 | It's Your Move | בריאן | פרק: "Pilot" |
| 1984 | Hotel | קווין | פרק: "Transitions" |
| 1985 | Robert Kennedy and His Times | רוברט קנדי ג'וניור | 3 פרקים |
| 1985 | קשרי משפחה | יוג'ין פורבס | פרק: "My Tutor" |
| 1985 | Surviving: A Family in Crisis | פיליפ ברוגן | סרט טלוויזיה של ABC |
| 1986 | Circle of Violence: A Family Drama | כריס בנפילד | סרט טלוויזיה של CBS |